stanford-oval/wikipedia huggingface dataset:
ג'וג'י
ביוגרפיה > כיוטיובר > עולמו של פרנק המטונף

במהלך סרטוניהם, מילר וחבריו יצרו יקום דמיוני בתוכנית האינטרנטית. הסדרה עוקבת אחר אדם בשם פרנק וחיו ביקום הדמיוני. היקום מחולק לתחומים שונים, שחולקו בידי האל "צ'ין-צ'ין". פרנק ביחד עם חבריו מתגוררים בתחום 6.2. ביקום הדמיוני קיים דבר הנקרא "כרומוזום", שהוא מקור כוח שמשמש ככסף וגם כיחידת זמן ביקום.
ביקום הסדרה, מופיעות דמויות רבות, העיקריות שבהן:
פרנק המטונף - הפרוטגוניסט של הסדרה.
איש ורוד (PinkGuy) - חברו של פרנק שמגולם על ידי מילר עצמו. ראפר שהוציא מספר שירים ואלבום, בעל התקפי אפילפסיה. נוהג להטריד אנשים ברחוב. נוהג לפנות אל פרנק כשהוא קורא לו בוס (b0ss).
איש הסלמנדרה (Salamander Man) - חבר נוסף של פרנק, גם כן מגולם על ידי מילר עצמו. נוהג ללטף את פטמותיו ולנגן בחליל דרך אפו.
איש הספארי (Safari Man) - חברו של פרנק. מוצג בתור הסטריאוטיפ של התייר היפני. מדבר ביפנית בלבד עם שילוב של אנגלית קלוקלת. מגולם על ידי מילר.
לימון - אדם בעל מוגבלויות נפשיות. מגולם על ידי מילר.
פין אדום (Red Dick) - חבר טוב של פרנק. מתקשר באמצעות בכי ודיאלוגים ביפנית. מגולם על ידי אחד מחבריו היפנים של מילר.
צ'ין-צ'ין (Chin-Chin, ביפנית: チン・チン; בתרגום חופשי לעברית: פין) - אל חזק והאנטגוניסט הראשי בסדרה. מגולם על ידי מילר. כשהוא מופיע הוא אומר את המשפט "Ore wa o chinchin daisukina nda yo" (ביפנית: おれわ おちんちん だいすき なんだよ; בתרגום חופשי לעברית: אני אוהב פין). הוא חילק את היקום הדמיוני לתחומים שונים והשתלט עליו. נהוג בכל שנה להקריב אליו קורבן.
קריירה מוזיקלית > איש ורוד (2014–2017)

למילר תמיד הייתה חיבה להלחנת מוזיקה. הוא אף אמר כי לפני קריירת היוטיוב שלו היה לו עניין ביצירת מוזיקה והוא יצר את ערוץ היוטיוב שלו במטרה לקדם זאת. באחד הראיונות איתו הוא אמר "תמיד רציתי ליצור מוזיקה נורמלית. יצרתי את ערוץ היוטיוב שלי רק בשביל להקפיץ את המוזיקה שלי. אבל אז דברים כמו פרנק המטונף ואיש ורוד החלו להיות הרבה יותר גדולים ממה שציפיתי, והייתי צריך סוג של לזרום עם זה".
המוזיקה של מילר תחת "איש ורוד" היא לרוב קומית, כטבע ערוץ היוטיוב שלו. אלבום הבכורה שלו, Pink season (2017) הופיע המקום ה-70 בבילבורד 200. ב-16 במרץ 2017, מילר הופיע בפעם הראשונה כ"איש ורוד" בSouth by Southwest. תוכניותיו לעתיד היו טור ש"זמנו עבר מזמן", אלבום שלישי של איש ורוד ועוד התקדמות במוזיקה האישית שלו מחוץ לאישיות האיש הורוד.
ב-29 בדצמבר 2017, ג'וג'י הפסיק את ההפקה של כל תוכני פרנק המטונף, בינם מוזיקה של איש ורוד.
קריירה מוזיקלית > ג'וג'י (2015-כיום)

לצד המוזיקה הקומית שיצר תחת שם הבמה 'איש ורוד', מילר החל ליצור מוזיקה יותר רצינית תחת כינוי אחר – ג'וג'י, שהפך לעיקר מעיינו בשלהי 2017.
בראיון לבילבורד על המעבר בין קריירת היוטיוב לקריירה המוזיקלית בתור ג'וג'י אמר כי "כעת אני יכול ליצור דברים שהייתי רוצה לשמוע", הוא הוסיף וציין שמבחינתו גוג'י אינו עוד שם במה נוסף כמו 'פרנק המלוכלך' או 'איש ורוד' והדגיש כי לא מדובר בדמות: "אני מניח שזה ההבדל, ג'וג'י הוא פשוט אני".
במהלך לימודיו בחטיבת הביניים ביפן מילר החל ללמוד ולהפיק מוזיקה ביחד עם חבריו כתחביב, לאחר המעבר למנהטן (ניו יורק), ג'ורג' הרחיב את הקריירה המוזיקלית שלו ובאמצעות השירים הקומיים שהפיק במסגרת שם הבמה 'איש ורוד' הוא רכש ידע, מיומנות וניסיון שפילסו לו את הדרך למה שיקרא בהמשך ג'וגי.
השיר "Slow Dancing in the Dark" משנת 2018 זכה להצלחה גדולה.
קריירה מוזיקלית > סגנון מוזיקלי

המוזיקה של ג'וג'י תוארה כטריפ הופ ולו-פיי אשר מתערבבים עם אלמנטים כגון טראפ, מוזיקה עממית, מוזיקה אלקטרונית ורית'ם אנד בלוז עכשווי (R&B).
דיסקוגרפיה > כ-Pink Guy

Pink Season (2017)
דיסקוגרפיה > כג'וג'י

Ballads 1 (2018)
Nectar (2020)
פרסים ומועמדויות

| פרס | שנה | פרויקט מועמד | קטגוריה | תוצאה | סימוכין |
| --- | --- | --- | --- | --- | --- |
| פרסי המוזיקה של ARIA | 2022 | "Glimpse of Us" | שיר השנה | מועמדות |  |
| פרסי בחירת הילדים של ניקלודיאון | 2023 |  | אמן פורץ אהוב | מועמדות |  |
| פרסי הווידאו קליפים של בריטניה | 2022 | "Glimpse of Us" | הקליפ האלטרנטיבי הטוב ביותר - בינלאומי | מועמדות |  |
| פרסי הווידאו קליפים של בריטניה | 2022 | "Glimpse of Us" | העריכה הטובה ביותר הקליפ | זכייה |  |
| פרסי המוזיקה של iHeartRadio | 2019 |  | פרס הכוכב החברתי | בהמתנה |  |
| פרסי המוזיקה של iHeartRadio | 2023 | "Glimpse of Us" | הליריקה הטובה ביותר | בהמתנה |  |
הערות שוליים

↑  ג'ורג מילר, This is old news but I figured I'd give an official statement. Thank you for your understanding and god bless., ‏29 בדצמבר 2017 (באנגלית)
↑  Yanna Berman, TVFilthyFrank YouTube stats and analytics, ThoughtLeaders, ‏8 למרץ 2023 (באנגלית)
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
| --- | --- |
בקרת זהויות :  GND: 1251420125  ISNI: 0000 0004 6618 6717  LCCN: n2019037578  MusicBrainz: fc90e1b4-7438-409e-baba-cf1e22988a28  VIAF: 6156218860704741306   WorldCat (עם VIAF): 6156218860704741306
כשל חיסוני משולב חמור

| --- | --- |
 תחום:  אימונולוגיה 
 קישורים ומאגרי מידע
 eMedicine:  888072 
 MeSH:  D016511
 סיווגים
 ICD-10:  D81.0, D81.2, D81.1 
 ICD-11:  4A01.10 
 
כשל חיסוני משולב חמור (באנגלית: Severe combined immunodeficiency, SCID, המבוטא "סְקִיד") היא מחלת כשל חיסוני גנטית המאופיינת בהתפתחות לקויה של תאי לימפוציטים מכל הסוגים, T ו-B, שנגרמת כתוצאה ממספר מוטציות גנטיות שתוצאתן ביטויים קליניים שונים. SCID כוללת תגובת נוגדנים פגומה הנובעת ממעורבות ישירה של לימפוציטים מסוג B ו/או משפעול בלתי תקין של לימפוציטים מסוג B, כתוצאה מתפקוד לקוי של לימפוציטים T. כך, שתי ״זרועות״ (לימפוציטים T ו- B) המערכת החיסונית הנרכשת אינם מתפקדים לאור פגמים באחד או יותר גנים אפשריים. SCID היא החמורה מבין מחלות החסר החיסוניים הראשוניים, ומוכרים לא פחות מתשעה גנים שונים, שמוטציות שלהם מובילות לצורות של SCID. SCID ידועה כ"מחלת ילד הבועה", כיוון שהחולים רגישים במיוחד למחלות זיהומיות וחלקם, כמו דייוויד וטר, הפכו למפורסמים בשל חייהם בסביבה (״בבועה״) סטרילית. SCID הוא תוצאה של מערכת חיסונית חלשה עד כדי כך, שהיא נראית כבלתי קיימת. חולי SCID מושפעים לרוב מזיהומים בקטריאליים, וירליים או פטרייתיים בשלב מוקדם מאוד בחיים, ולרוב סובלים ממחלת ריאות אינטרסטיציאלית, משלשול כרוני ומבעיות גדילה. זיהומי אוזניים, דלקת ריאות ופטרת פה שכיחים. תינוקות אלה, ללא טיפול, מתים בדרך כלל תוך שנה לאחר זיהומים חוזרים ונשנים. הטיפולים החדשים שנבדקים בניסויים קליניים הם השתלת תאי גזע המטופואטיים, או ריפוי גנטי (הטמעת גנים מתפקדים תחת אלה שנזוקו).
בשנת 2017 יצא לאקרנים הסרט "הכל הכל" (everything everything) שמספר על נערה שחולה בסוג של כשל חיסוני משולב חמור.
אבחון

אבחון מוקדם של SCID קשה לאור הצורך ביישום שיטות גילוי מתקדמות. תסמינים מסוימים עשויים להצביע על אפשרות ל- SCID בוולדות, כגון היסטוריה משפחתית של תמותת וולדות, שיעול כרוני, ריאות מנופחות, וזיהומים מתמשכים. ספירת לימפוציטים בדם נחשבת כמדד אמין לאבחון SCID, אך סיפרות גבוהות האופייניות לגיל הרך עשויות להשפיע על התוצאות. אבחון קליני המבוסס על קביעת פגמים גנטיים הוא הליך אבחוני אפשרי, כנהוג באנגליה. מקרי SCID מסוימים ניתנים לגילוי באמצעות קביעת רצף DNA, באם קיימת היסטוריה ידועה על המחלה. לרוב, SCID אינו מאובחן עד לגיל 6 חודשים, וזאת על פי זיהומים נשנים. העיכוב בגילוי נובע מכך שבוולדות יש "נוגדנים אמהיים" הפעילים במשך השבועות הראשונים לחיים, תקופה שבה תינוקות SCID נראים בריאים.
במדינות מסוימות סקירת וולדות לנוכחות SCID הוא דבר שבשגרה. בכל מדינות ארה״ב מתבצעת סריקה המבוססת על טכנולוגיית real-time quantitative PCR לקביעת מבנה הקולטנים על פני לימפוצטים T. באנגליה, הוכנסה טכנולוגיית סריקה ב־2021. כיום סריקה מוקדמת לגילוי SCID מתקיימת ב־10 מדינות, ובכללן ישראל, ותוכניות מוקדמות לבדיקת SCID מיושמות ב־10 מדונות נוספות.
שכיחות

השכיחות של SCID מדווחת כ־1 ל־100,000 לידות. יש הסוברים שאומדן זה נמוך מהשכיחות האמיתית; יש הערכות הטוענות שהשכיחות האמיתית היא כ־1 ל־50,000 לידות. שכיחות של 1 ל־65,000 לידות דווחה מאוסטרליה. לאור האופי הגנטי המיוחד ל- SCID, שכיחות גבוהה יותר עשויה להימצא באזורים ותרבויות, שבהן יש שיעור גבוה של נישואים בין קרובי משפחה (בעלי קרבת דם). מחקר שנערך במרוקו דווח שב־75% ממקרי ה- SCID הייתה למשפחות קרבת דם. מחקרים שנעשו לאחרונה, הצביעו על שכיחות SCID של 1 ל־2,500 באוכלוסיית הנאוואחו שבארה״ב; SCID הוא גורם משמעותי למחלות ומוות בקרב ילדי הנאוואחו. מחקרים עכשוויים גילו דפוס גנטי דומה בקרב בני האפאצ'י.
טיפולים > השתלת מח עצם

הטיפול השכיח ביותר הניתן לחולי SCID הוא השתלת מח עצם. הטיפול מוצלח ביותר בין אם השתל מגיע מתורם מותאם גנטית, מתורם לא מותאם גנטית או מתורם בעלה התאמה חלקית (אחד משני ההורים). השתלות בעלות התאמה גנטית חלקית נקראות הפלואידנטיקליות (haploidentical). השתלת מח עצם הפלואידנטיקלית דורשת לרוקן ממח העצמות של התורם את כל הלימפוציטים T הבשלים שבו, וזאת כדי להימנע מהתפתחות מחלת graft versus host disease או GVHD, שבה תאי השתל דוחים את רקמת הפונדקאי. בהשתלה הפלואידנטיקלית (התאמה גנטית חלקית), הזמן הדרוש להבשלת מערכת החיסון המבוססת על השתל ארוכה יותר מזה הנדרש בעקבות השתלה בהתאמה גנטית מלאה. דייוויד וטר, ילד הבועה המקורי (לעיל), היה אחד מהמטופלים הראשונים שלהם הושתל מח עצם, אך נפטר בעקבות וירוס אפשטיין בר, שהיה בשתל שקיבל מאחותו, וגרם להיווצרות תאי סרטן מפושטים בכל גופו. כיום, להשתלות הנעשות בשלושת החודשים הראשונים של החיים יש אחוזי הצלחה גבוהים. בנוסף, רופאים בצעו בהצלחה השתלות קדם לידתיות על ידי שימוש בדם הטבורי העשיר בתאי גזע. בהשתלות קדם לידתיות ניתן לעובר לפתח מערכת חיסונית מתפקדת בסביבה הסטרילית של הרחם. עם זאת, סיבוכים כגון GVHD יהיו קשים לאיתור באם יתרחשו.
טיפולים > ריפוי גני (Gene Therapy)

לאחרונה נעשים ניסיונות לעשות שימוש בריפוי גני כתחליף להשתלת עצם. החדרת הגן החסר לתאי גזע המטופואטים תוך שימוש בוקטורים ויראליים (או וקטור ביטוי) נבחן במספר תצורות של SCID . ב-1990, ילדה בת 4 בשם אשנתי דסילבה הייתה המטופלת הראשונה שעברה תרפיה גנטית מוצלחת: חוקרים בודדו תאי דם הלבנים מתוך דוגמאות דם שלה, והחדירו את הגן החסר (גן לאנזים אדנוזין דאמינזה המונע הרעלת לימפוציטים) באמצעות וקטור ויראלי מוכר. התאים עם הגן המוחדר הוזרקו חזרה לגופה, והחלו לייצר את האנזים כראוי. פעולה זו, בתוספת זריקות שבועיות של אדנוזין דאמינזה, סייעו בהחלמתה. בשנות ה-2000 המוקדמות התעכב הריפוי הגנטי לאחר שנתגלה כי יחד עם הגן המרפא הועברו גם גנים מחוללי סרטן (אונקוגנים) שגרמו למחלות סרטן במטופלים. מקרים אלה מקדו מאמצים לצמצם ככל הניתן השפעות גנטיות מזיקות העלולות לעבור תוך כדי טיפול ריפוי גני. ואמנם מאז 1999 לפחות 17 ילדים חולי SCID עברו תרפיה גנטית מוצלחת.
טיפולים > טיפולים שאינם מרפאים (Non-curative methods)

קיימים מספר טיפולים נוספים לחולי SCID, שאינם מובילים לריפוי. דוגמה מוכרת היא יצירת סביבה סטרילית סביב המטופל כדי למנוע זיהומים. דרך אחרת היא הזרקה ישירה של המטבוליט או האנזים החסר, ובכך עוקפים את החסר הגנטי הקיים במטופל. טיפולים ארעיים אלה משקמים לזמן קצר את פעילות המערכת החיסונית, ובכך להסיר זיהומים קיימים, וזהו שלב ביניים כדי להתקדם בטיפול מרפא, כגון השתלת מח עצם.
SCID בבעלי חיים

מחלות SCID תוארו בהרחבה בארבעה מיני בע״ח: עכברי מעבדה, סוסים ערביים, כלבים ולאחרונה גם בחזירים. בעלי חיים החולים ב- SCID, מבטאים סימנים קליניים דומים לאלה שבאדם.
הסתייגות (disclaimer): בפרק זה מופיע תיאור הפיתוח למטרות ניסוייות של SCID בעכברים וחזירים, מהלך שאינו עולה בהכרח עם כללי רווחת בעלי החיים.
SCID בבעלי חיים > SCID בעכברים

עכברי SCID משתייכים לסוג של עברי מעבדה שנוצרו באופן טבעי עקב מוטציה רצסיבית אוטוזומלית בכרומוזום 16. המוטציה משפיעה על ההתפתחות של מספר קוי תאים, אך בעיקר על זו של לימפוציטים. לעכברים איברים לימפטיים מנוונים, והם חסרי תגובה חיסונית נרכשת. חסרונה של תגובה חיסונית בעכברים אלה הביאו לפיתוח זנים שונים של עכברי SCID, המשמשים למחקר מערכת החיסון בהיבטים שונים, כגון מחלות אוטואימוניות, מנגנונים לדחיית שתל, מחלות טפיליות, התפתחות גידולים סרטניים ועוד. המחקרים אפשריים הודות לעובדה שניתן לשתול בעכברי SCID תאים שונים מבני אדם, ולחקור מנגנוני תחלואה in vivo.העכברים שורדים מכיוון שניתן לגדלם ולהחזיקם בתנאים סטריליים (Specific Pathogen Free - SPF) המונעים זיהומים ממיתים. כך, הם מהווים מודל פשוט ומעשי למחקרים אודות התמיינות לימפוציטים תקינה ובלתי תקינה.
SCID בבעלי חיים > SCID בסוסים

SCID בסוסים אופייני לסוס הערבי, ומתרחש עקב מוטציה רצסיבית אוטוזומלית. סייחים חולים, הנושאים גן מן האם וגן מן האב, נולדים ללא מערכת חיסונית מתפקדת, ומתים מזיהומים מזדמנים במהלך 4–6 חודשים לחיים. אין כיום טיפול ל- SCID בסוסים. עם זאת, קיימת בדיקת DNA המאתרת סוסים נשאים בריאים (הטרוזיגוטים), כך שניתן לתכנן זיווגי סוסים, ולמנוע לידת סייחים חולים. בדיקת ה- DNA, ההולכת ומתרחבת בעולם, קיימת בערכה מסחרית, מבוססת על שיטות PCR המאפשרות לאתר סוסים נגועים.
SCID בבעלי חיים > SCID בכלבים

בכלבים, מוכרים שני סוגים של SCID: אחד בתאחיזה למין (כרומוזום X) בכלבים מסוג באסט האונד וה - Cardigan Welsh Corgis, הדומה בתסמיניו ל- SCID בתאחיזה למין בבני אדם. הסוג השני הוא צורה אוטוזומלית רצסיבית שמופיע בגזע ג'ק ראסל טרייר, הדומה במאפייניו ל- SCID בעכברים וסוסים.
ב- X-SCID (הצורה המצויה בתאחיזה למין) הנקבות הן נשאיות, והמחלה מופיעה רק בזכרים. אלה חולים בזיהומים נשנים ואינם שורדים מעבר ל־3-4 חודשים לחייהם. גורם המוות הנפוץ הוא כלבלבת, המתפתחת בעקבות שימוש בחיסון נגד כלבלבת, המבוסס על תרכיב שמכיל וירוס כלבלבת מוחלש. נעשות בדיקות לבדיקת השתלת מח עצם וריפו גנטי כאמצעי טיפול.
אף במופע האוטוזומלי, סיבת המוות העיקרית היא כתוצאה מזיהומים נשנים. במופע זה ניתן לאתר SCID גם בנקבות.
SCID בבעלי חיים > SCID בחזירים

SCID מופיע בחזירים באופן טבעי בעקבות שתי מוציות המתרחשות בגן Artemis, הקשור להתמיינות הקולטנים לאנטיגן במערכת החיסון. תסמיני Artemis-SCID בחזירים דומים לאלה של Artemis-SCID בבני אדם, לאמור הם חסרי מערכת חיסונית נרכשת. בנוסף, מדענים יצרו מודלים מעבדתיים שונים של SCID בחזירים, במטרה לעשות שימוש בבע״ח גדול כמודל ל- SCID בבני אדם. החזיר הוא בע״ח גדול שיש בו קווי דמיון רבים לגנטיקה, אנטומיה ופיזיולוגיה של האדם. לדוגמה, מערכת החיסון של החזיר דומה לזה של האדם בשיעור של 80% מן המדדים שנבדקו, וזאת לעומת 10% דמיון בלבד בין העכבר לאדם. נתונים אלה מציעים יתרון לשימוש מעבדתי בחזיר כמודל ביו-רפואי למערכת החיסון, למחקר ביו-רפואי ופיתוח אמצעי ריפוי. ההנחה היא שהמודל הטבעי, יחד עם המודלים המושרים, עשויים להיות דומים לאדם מבחינה פיזיולוגית, והם מהווים כלי מחקר רב ערך לבדיקות קליניות, שיפור מהלכי ריפוי וכן לפיתוח תרופתי.
ראו גם

דייוויד וטר
חסר חיסוני
XLA
פול סזאן

| --- | --- |
פול סזאן, 1861
פול סזאן, 1861
 לידה:  19 בינואר 1839 אקס-אן-פרובאנס, צרפת 
 פטירה:  22 באוקטובר 1906 (בגיל 67) אקס-אן-פרובאנס, צרפת 
 מקום קבורה:  בית הקברות סן-פייר 
 לאום:  צרפתי
 מקום לימודים:  אוניברסיטת אקס-מרסיי  Académie Suisse  Paul Cézanne University 
 תחום יצירה:  ציור 
 זרם באמנות:  פוסט-אימפרסיוניזם 
 הושפע על ידי:  ז'וזף ז'יבר 
 יצירות ידועות:  Banks of the Marne, A Modern Olympia, Mountains Mont Sainte-Victoire Seen from the Bibémus Quarry 
 בן או בת זוג:  Marie-Hortense Fiquet (28 באפריל 1886–?) 
 צאצאים:  Paul Cézanne 
 חתימה:   
 paul-cezanne.org
 
דיוקן עצמי מאת פול סזאן
פול סזאן (בצרפתית: Paul Cézanne; 19 בינואר 1839 –  22 באוקטובר 1906) היה צייר צרפתי שנחשב לאחד מגדולי האמנים הפוסט-אימפרסיוניסטים. יצירתו ורעיונותיו השפיעו על התפתחות האמנות במאה ה-20, ובייחוד על זרם הקוביזם.
קורות חייו ויצירתו

סזאן נולד בעיר אקס-אן-פרובאנס למשפחה בורגנית מבוססת. אביו היה בנקאי. בילדותו פגש את אמיל זולא והשניים הפכו לידידים, ואף הקימו יחד עם חבר נוסף הרכב מוזיקלי בשם "הבליינים העליזים". בשנת 1858 התחיל סזאן בלימודי משפטים בעידודו של אביו, ששאף שיהיה בנקאי כמוהו. בשנת 1861 הפסיק את לימודיו ופנה לקריירה אמנותית.
לאורך כל חייו הרבה סזאן לצייר דיוקנים, ציורי-נוף וטבע דומם. ציוריו המוקדמים מנבאים את חידושי הזרמים הפוביסטי והאקספרסיוניסטי.
מגעו עם האימפרסיוניסטים, ובעיקר עם קאמי פיסארו, בתחילת שנות השבעים של המאה ה-19 הוביל לשינוי עמוק בסגנונו של סזאן: הוא פנה ממשיכות מכחול סמיכות לעדינות ומצבעים כהים לבהירים (ציורי הנוף של אובר, של פונטואז (אנ') של מדאן (אנ') ועוד). סזאן הציג מציוריו בתערוכה האימפרסיוניסטית הראשונה (1874) והשלישית (1877), אך הם לא זכו לאהדה רבה.
במהלך שנות השמונים של המאה ה-19 גיבש סזאן את הסגנון שמאפיין את יצירתו המאוחרת. בציוריו מתקופה זו ניכר ניתוח קפדני של הצבע כאמצעי ליצירת פרספקטיבה, וזאת בניגוד לשיטה המקובלת יותר בתקופתו, שיטת האור-צל. בתקופה זו צייר את סדרת ציורי הנוף בכפר ל'אסטק (אנ').
בשנות חייו המאוחרות סזאן העמיק את חקר הקומפוזיציה והעמיד מספר יצירות שלימים הפכו למכוננות בתולדות האמנות, וביניהן סדרת הציורים המתארים את "הר סן ויקטואר (אנ')" (1898–1902) "נער עם וסט אדום (אנ')" (1890–1899), וסדרת הציורים "המתרחצות" (1898–1905). סגנונו המאוחר של סזאן שואף לייצג את מהותם של מושאי הציור, ובניגוד לאימפרסיוניסטים, מבכר אותה על פני רשמים וויזואלים שמתקבלים מהתבוננות באובייקט המצויר.
השפעתו על הזרם הקוביסטי ועל הציור המופשט הייתה גדולה מאוד. עליו אמר אנרי מאטיס: "סזאן הוא אבי כולנו [המודרניסטים], כל אחד מאיתנו ממשיך ומפתח דבר מה שגילה בציוריו. אבל כל מה שעשינו מצוי כבר אצלו בצורה זו או אחרת".
יחס הקהל ליצירותיו

במהלך רוב חייו ציוריו של סזאן לא התקבלו על ידי הקהל והמבקרים, אך במאה ה-20 מצב זה השתנה עמוקות.
בשנת 2011 משפחת המלוכה של קטאר רכשה את יצירתו "שחקני הקלפים" תמורת סכום של 250 מיליון דולר, ובזמן זה, הייתה יצירת האמנות שנמכרה במחיר היקר ביותר בהיסטוריה.
גלריה

,"הר סן ויקטואר (אנ')", שמן על בד
"המתרחצות הגדולות" (1906), שמן על בד
"נוף בלסטאק בבוקר מול השמש", מוזיאון ישראל
"גברת סזאן", מוזיאון המטרופוליטן
"טבע דומם, תפוחים ואגסים", מוזיאון המטרופוליטן
"שחקני הקלפים", מוזיאון המטרופוליטן
"הר סנט ויקטואר מונט סנט-ויקטואר והוויאדוקט של עמק נהר הקשת", מוזיאון המטרופוליטן
"בית מאחורי עצים ליד יאס דה בופן", מוזיאון המטרופוליטן
"בתים לאורך כביש II", מוזיאון תל אביב לאמנות
שלוש הרוחצות, מוזיאון הפטי פאלה
"השיכורים", מוזיאון תל אביב לאמנות
"גרדן (אנ')", מוזיאון המטרופוליטן
לקריאה נוספת

פול סזאן – מחשבות (מצרפתית: שירן בק), בתוך 'דחק', כרך יג', 2021.
הערות שוליים

↑  ז'אן ברנאר פואי, אנשים גדולים, התחלות קטנות, עמ' 106
| --- | --- |
בקרת זהויות :  NLI: 987007260011905171  PLWABN: 9810599491505606  AAG: 1241  AGSA: 3058  BIBSYS: 90822843  BNE: XX1116852  BnF: cb118958019 (data)  CANTIC: a10071891  CiNii: DA01367984  GND: 118519964  ICCU: CFIV087652  ISNI: 0000 0001 2128 7379  KulturNav: 59a933a1-e73d-4a2d-874e-a452cdb44a1e  LCCN: n79055446  LNB: 000041856  MusicBrainz: ec490268-e77e-43c1-ab0a-1ed1d82c36ac  NDL: 00435613  NGV: 887  NKC: jn19990001386  NLA: 35026986  NLG: 133835  NLK: KAC199638795  NSK: 000002560  NTA: 069282927  RERO: 02-A003149694  RKD: 16206  SELIBR: 217692  SNAC: w6862hgm  SUDOC: 026775093  TePapa: 6636  Trove: 800513  ULAN: 500004793  VcBA: 495/77918  VIAF: 39374836   WorldCat (עם VIAF): 39374836
תסמונת קרונקייט-קנדה

| --- | --- |
 תחום:  גסטרואנטרולוגיה 
 קישורים ומאגרי מידע
 eMedicine:  1096789 
 MeSH:  D000098858
 סיווגים
 ICD-10:  K63.8, K63.5, K31.7 
 ICD-11:  LD27.01 
 
תסמונת קרונקייט-קנדה (באנגלית: Cronkhite–Canada syndrome) היא תסמונת נדירה המאופיינת בפוליפים מרובים של מערכת העיכול. היא ספוראדית (כלומר, לא נראה שהיא מחלה תורשתית), ונחשבת כיום נרכשת ואידיופתית (כלומר הסיבה לא ידועה).
כשני שלישים מהחולים הם ממוצא יפני והיחס בין גברים לנשים הוא 3:2. היא אופיינה בשנת 1955 על ידי הרופא המומחה ברפואה פנימית לאונרד וולסי קרונקייט ג'וניור והרדיולוגית ווילמה ז'אן קנדה.
סימנים וסימפטומים

פוליפים נמצאים בכל מערכת העיכול (לרוב בקיבה ובמעי הגס, ואחריהם במעי הדק) אם כי בדרך כלל לא יימצאו בוושט. ביופסיה תגלה שהם המרטומות (המרטומה היא צמיחה לא תקינה, כלומר גידול). האפשרות שההמרטומות מתקדמות לסרטן נחשבת בדרך כלל לנמוכה, אם כי היא דווחה מספר פעמים בעבר. שלשול כרוני ואנטרופתיה מאבדת חלבון (אנטרופתיה מתייחסת לכל פתולוגיה של המעי). נצפים לעיתים קרובות. תכונות עזר אפשריות כוללות אנומליות משתנות של רקמות אקטודרמליות, כגון התקרחות, ניוון של הציפורניים או פיגמנטציה של העור.
גורמי המחלה

הגורם למחלה אינו ידוע. במקור חשבו שהשינויים באפידרמיס הם משניים לתת תזונה עמוקה כתוצאה מאנטרופתיה מאבדת חלבון. ממצאים אחרונים העמידו את ההשערה הזו בספק. באופן ספציפי, ייתכן ששינויי השיער והציפורניים לא ישתפרו עם שיפור התזונה.
מצבים אחרים המורכבים מפוליפים המרטומטים מרובים של מערכת העיכול כוללים תסמונת Peutz-Jeghers, תסמונת פוליפוזיס נעורים ומחלת קאודן (תסמונת המרטומה מרובה) . מצבי פוליפוזיס קשורים הם פוליפוזיס אדנומטי משפחתית, פוליפוזיס אדנומטי משפחתית מוחלשת, תסמונת Birt-Hogg-Dubé ו-MUTYH (גן אנושי המקודד ל-DNA גליקוזילאז}.
אבחון

אין בדיקה ספציפית לאבחון תסמונת קרונקייט-קנדה. האבחון מבוסס על תסמינים ותכונות של המחלה.
טיפול

תמיכה תזונתית היא בסיסית, ועשויה לכלול הדרכה תזונתית, תוספי מזון, הזנה עם צינורית או עירוי (תמיסה) תוך ורידי. הטיפולים המוצעים כוללים קרומולין נתרן ופרדניזון, וכן אנטגוניסטים לקולטן היסטמין (H2) או מעכבי משאבת פרוטונים.
הערות שוליים

↑  Vernia P, Marcheggiano A, Marinaro V, Morabito S, Guzzo I, Pierucci A (באוקטובר 2005). "Is Cronkhite-Canada Syndrome necessarily a late-onset disease?". Eur J Gastroenterol Hepatol. 17 (10): 1139–41. doi:10.1097/00042737-200510000-00022. PMID 16148564. {{cite journal}}:  (עזרה)
↑  Calva D, Howe JR (באוגוסט 2008). "Hamartomatous polyposis syndromes". The Surgical Clinics of North America. 88 (4): 779–817, vii. doi:10.1016/j.suc.2008.05.002. PMC 2659506. PMID 18672141. {{cite journal}}:  (עזרה)
1 2  Yuan, Wei; Tian, Li; Ai, Fei-Yan; Liu, Shao-Jun; Shen, Shou-Rong; Wang, Xiao-Yan; Liu, Fen (ביוני 2018). "Cronkhite-Canada syndrome: A case report". Oncology Letters. 15 (6): 8447–8453. doi:10.3892/ol.2018.8409. ISSN 1792-1074. PMC 5950510. PMID 29805581. {{cite journal}}:  (עזרה)
↑  Cronkhite LW, Canada WJ (ביוני 1955). "Generalized gastrointestinal polyposis; an unusual syndrome of polyposis, pigmentation, alopecia and onychotrophia". N. Engl. J. Med. 252 (24): 1011–5. doi:10.1056/NEJM195506162522401. PMID 14383952. {{cite journal}}:  (עזרה)
↑  Junnarkar SP, Sloan JM, Johnston BT, Laird JD, Irwin ST (במאי 2001). "Cronkhite-Canada syndrome". The Ulster Medical Journal. 70 (1): 56–8. PMC 2449205. PMID 11428328. {{cite journal}}:  (עזרה)
1 2  Samoha S, Arber N (2005). "Cronkhite-Canada Syndrome". Digestion. 71 (4): 199–200. doi:10.1159/000086134. PMID 15942206.
↑  Nagata J, Kijima H, Hasumi K, Suzuki T, Shirai T, Mine T (ביוני 2003). "Adenocarcinoma and multiple adenomas of the large intestine, associated with Cronkhite-Canada syndrome". Dig Liver Dis. 35 (6): 434–8. doi:10.1016/s1590-8658(03)00160-9. PMID 12868681. {{cite journal}}:  (עזרה)
↑  "Cronkhite-Canada Syndrome". NORD (National Organization for Rare Disorders) (באנגלית אמריקאית). נבדק ב-2019-05-19.
1 2  Ward EM, Wolfsen HC (2003). "Pharmacological management of Cronkhite-Canada syndrome". Expert Opin. Pharmacother. 4 (3): 385–389. doi:10.1517/14656566.4.3.385. PMID 12614190.
↑  Ward E, Wolfsen HC, Ng C (בפברואר 2002). "Medical management of Cronkhite-Canada syndrome". South. Med. J. 95 (2): 272–4. doi:10.1097/00007611-200202000-00025. PMID 11846261. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עידן הקרח: חוגגים בגדול

| --- | --- |

כרזת הסרט בעברית
 מבוסס על:  "עידן הקרח" מאת אולפני המאה ה-20
 בימוי:  קארן דישר
 הופק בידי:  אנדראה מילורו
 תסריט:  סאם הארפר, מייק ריס
 עריכה:  ראסל איטון
 מדבבים:  ראו כאן
 מדבבים בעברית:  ראו כאן
 מוזיקה:  ג'ון פסנו
 מדינה:  ארצות הברית ארצות הברית
 חברת הפקה:  Blue Sky Studios 20th Century Fox Animation Reel FX Creative Studios (הנפשה)
 חברה מפיצה:  פוקס המאה ה-20
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 24 בנובמבר 2011 ישראל 2011
 משך הקרנה:  כ-26 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה ממוחשבת, לכל המשפחה, קומדיה, הרפתקאות, חג מולד
 תקופת התרחשות:  תקופת חג המולד 
 סרט הבא:  עידן הקרח 4: יבשת בתנועה 
 סרטים בסדרה:  עידן הקרח (זיכיון)
 דף הסרט ב־IMDb
 
עידן הקרח: חוגגים בגדול (באנגלית: Ice Age: A Mammoth Christmas, "עידן הקרח: חג מולד ענקי") הוא סרט טלוויזיה אמריקאי בהנפשה ממוחשבת לכל המשפחה, מסוגת קומדיה והרפתקאות, אשר לוקח חלק בזיכיון "עידן הקרח" ומציין את חג המולד. הסרט נוצר על ידי מייקל ג'יי וילסון, בוים על ידי קארן דישר, נכתב על ידי סאם הארפר ומייק ריס, הולחן על ידי ג'ון פסנו, הופק על ידי Blue Sky Studios ו-20th Century Fox Animation, והונפש על ידי Reel FX Creative Studios.
הסרט הוכרז לראשונה באפריל 2011, כאשר הוא שודר לראשונה כספיישל טלוויזיוני בארצות הברית בערוץ פוקס ב-24 בנובמבר 2011, ולאחר יומיים, ב-26 בנובמבר, הופץ לצפייה ביתית ב-DVD ובלו-ריי על ידי פוקס המאה ה-20. בישראל הסרט הופץ ב-DVD בדיבוב לעברית בשנת 2011. אורך הסרט הוא כ-26 דקות.
כשהסרט שודר לראשונה בטלוויזיה צפו בו כ-7.1,000,000 צופים, כמו כן הוא היה מועמד לפרס אנני להפקה מונפשת מיוחדת הטובה ביותר בטקס פרסי אנני ה-39, אך הפסיד לסרט "קונג פו פנדה: סודות המאסטרים" של דרימוורקס הנפשה.